
LIETUVOS RESPUBLIKOS
VYRIAUSIOJI RINKIMŲ KOMISIJA


SPRENDIMAS
DĖL POLITINĖS KAMPANIJOS IŠLAIDŲ LIMITŲ IR KITŲ DYDŽIŲ, KURIE APSKAIČIUOJAMI PAGAL RINKIMUOSE TAIKOMĄ VIDUTINIO MĖNESINIO DARBO UŽMOKESČIO DYDĮ, NUSTATYMO 2022 METAIS PRASIDĖSIANČIOMS POLITINĖMS KAMPANIJOMS

2022 m. rugsėjo 6 d. Nr. Sp-73
Vilnius

Lietuvos Respublikos vyriausioji rinkimų komisija, vadovaudamasi Lietuvos Respublikos rinkimų kodekso patvirtinimo, įsigaliojimo ir įgyvendinimo konstitucinio įstatymo 2 straipsnio 3 dalimi, Lietuvos Respublikos rinkimų kodekso 88 straipsniu, 108 straipsnio 1 dalimi, 110 straipsnio 3 ir 4 dalimis, 114 straipsnio 2 ir 3 dalimis, 122 straipsnio 1 dalies 3 punktu ir Lietuvos Respublikos referendumo konstitucinio įstatymo 19 straipsniu, nusprendžia:
. Nustatyti, kad 2022 metais prasidėsiančių politinių kampanijų rinkimuose taikomas vidutinio mėnesinio darbo užmokesčio (toliau – VMDU) dydis, kuris lygus praėjusių kalendorinių metų trečio ketvirčio šalies ūkio VDMU, yra 1 598 Eur. 
. Nustatyti politinės kampanijos išlaidų limitus:
. kai rinkimų apygarda apima visą Lietuvos Respublikos teritoriją (Lietuvos Respublikos Seimo rinkimai daugiamandatėje rinkimų apygardoje, Respublikos Prezidento rinkimai, rinkimai į Europos Parlamentą, referendumas) – 2 mln. Eur;
. kai rinkimų apygarda apima Lietuvos Respublikos teritorijos dalį (Lietuvos Respublikos Seimo rinkimai vienmandatėse rinkimų apygardose) (1 priedas);
. kai rinkimų apygarda apima Lietuvos Respublikos teritorijos dalį (savivaldybių tarybų ir merų rinkimai) (2 priedas).
. Nustatyti rinkimų užstato dydžius:
Eil. Nr.	Rinkimų užstatas už	Dydis	Suma, Eur
1.	Seimo rinkimai
1.1.	kandidatų sąrašą	5 VMDU	7 990
1.2.	kandidatą vienmandatėje rinkimų apygardoje	1 VMDU	1 598
1.3.	naują kandidatą vienmandatėje rinkimų apygardoje vietoj kandidato, kurio pareiškiniai dokumentai buvo atšaukti arba jis juos atšaukė pats	1 VMDU	1 598
2.	Respublikos Prezidento rinkimai
2.1.	kandidatą 	5 VMDU	7 990
3.	Savivaldybių tarybų ir merų rinkimai
3.1.	kandidatų į savivaldybės tarybos narius sąrašą kartu toje pačioje savivaldybėje keliant kandidatą į merus	1 VMDU	1 598
3.2	kandidatų sąrašą nekeliant kandidato į merus	1 VMDU	1 598
3.3	kandidatą į merus	1 VMDU	1 598
3.4	kandidatų sąraše įrašytą kandidatą, einantį pareigas, nesuderinamas su savivaldybės tarybos nario pareigomis (už kiekvieną kandidatą)	2 VMDU	3 196
4.	Rinkimai į Europos Parlamentą
4.1	kandidatų sąrašą	5 VMDU	7 990
5.	Kandidatų sąrašų sujungimas, keitimas skirtinguose rinkimuose
5.1	kandidatų sąrašų sujungimą (už kiekvieną sujungiamą sąrašą)	0,3 VMDU	479,40
5.2	kandidato vietos kandidatų sąraše pakeitimą, naujo kandidato įrašymą į kandidatų sąrašą	1 VMDU	1 769


. Nustatyti didžiausius leistinus aukų dydžius:
Eil. Nr.	Auka	Dydis	Suma, Eur
1.	Maža auka (aukų suma) vienam savarankiškam dalyviui per politinę kampaniją	0,03 VMDU	50
2.	Auka (aukų suma) vienam savarankiškam dalyviui per politinę kampaniją. Bendra aukotojo aukų, išskyrus mažas aukas, savarankiškiems dalyviams ir politinei partijai sumokėtų nario mokesčių suma per kalendorinius metus negali viršyti 10 procentų fizinio asmens už paskutinius praėjusius kalendorinius metus deklaruotų metinių pajamų (kai auka teikiama po gegužės 1 dienos) arba už užpraeitus kalendorinius metus deklaruotų metinių pajamų (kai auka teikiama iki gegužės 1 dienos)	10 VMDU	15 980
3.	Kandidato vienmandatėje rinkimų apygardoje ir referendumo iniciatorių auka (aukų suma) savo rinkimų politinei kampanijai finansuoti.  Bendra tokio asmens aukų suma savo rinkimų politinei kampanijai finansuoti per kalendorinius metus, įskaitant kitiems savarankiškiems dalyviams suteiktas fizinio asmens aukas ir politinei partijai sumokėtus nario mokesčius, negali viršyti 20 procentų tokių asmenų už paskutinius praėjusius kalendorinius metus deklaruotų metinių pajamų (kai auka teikiama po gegužės 1 dienos) arba už užpraeitus kalendorinius metus deklaruotų metinių pajamų (kai auka teikiama iki gegužės 1 dienos) ir deklaruotų turimų lėšų	20 VMDU	31 960


. Pripažinti netekusiu galios Lietuvos Respublikos vyriausiosios rinkimų komisijos 2021 m. gruodžio 16 d. sprendimą Nr. Sp-264 „Dėl didžiausių politinės kampanijos išlaidų konkrečiose rinkimų apygardose dydžių nustatymo“.


Komisijos pirmininkė	Jolanta Petkevičienė 

